﻿ HP Probook 470 – стабилен лаптоп за сериозна работа | PCStore.bg Блог
Home » Лаптоп ревюта » HP Probook 470 – стабилен лаптоп за сериозна работа
HP Probook 470 – стабилен лаптоп за сериозна работа
Написано от Иван Михайлов на окт. 29, 2013 | 2 comments
Когато преди известно време си говорихме за най-мощния бизнес модел в гамата на НР – определено ни беше ясно, че рано или късно американската компания ще трябва да представи и аналогичен модел, но този път с малко повече екстри и респективно – по-голям екран.
Съвсем логично, моделът пристигна с двоен лиценз за Windows 7 Professional и Windows 8 Professional, по-висока резолюция на екрана четец на пръстови отпечатъци и пр. – все неща, който на пръв поглед са дребни детайли, но като се погледне глобално – отличават модела от предшествениците му.
И макар, че като решение той е разположен в малко по-високия ценови клас – според нас мястото му е точно там. А дали ще защити и утвърди тази своя позиция – предстои да разберем.
И така, без повече забавяне Ви представяме серията HP ProBook 470.
Моделът, на който написахме ревюто, е HP ProBook 470 H0W68EA
Общовалидни за серията HP Probook са:
ДИЗАЙН И ИЗРАБОТКА – Напълно в духа на серията
HP ProBook 470 следва изцяло новите тенденции при дизайна на моделите от тази серия на НР.
Горният капак е издържан в класическо матово черно, като логото на марката се откроява в средата му. Отново е използвана широко дискутираната в ревюто на HP ProBook 450 подсилена с алуминий пластмаса, която и тук спомага за доста по устойчивият на усукване и огъване корпус.
Сглобката е стегната, всичко е напаснато много добре и вдъхва усещането за стабилност и надеждност – нещо, което определено се очаква от модел от тази серия на марката.
Повдигайки 17,3“ монитор с удоволствие установяваме, че пантите са много стегнати и не позволяват на големият екран да “халтави”, дори и когато е пуснат по-рязко. Движението им е плавно и осигурява достатъчно стабилност, дори и при странично усукване ( нещо, което не е много характерно за 17,3“ монитор ).
Долната ( вътрешна ) част на корпуса на HP ProBook 470 е с графитено сив цвят, който отново е матов и доста устойчив що се касае до замърсяването и задържането на отпечатъци – дори и след продължителна работа на него.
Устойчивостта при натиск е пренесена и тук и дори и при силно натоварване, корпусът не поддава повече от допустимото. Прави впечатление, че тук има и добавен четец за пръстови отпечатъци ( разположен под цифровият блок ) за по-високо ниво на сигурност. Лично според нас полезна и доста удобна екстра.
Като цяло, независимо, че се отказаха от напълно алуминиевите корпуси – НР според нас не са загубили от това – даже напротив. Подсилената пластмаса е по-лека и от там моделите им печелят пред конкурентите си с по-ниското тегло, което обаче в никакъв случай не е за сметка на здравината или пък устойчивостта на корпусите. Качеството на материалите също е на ниво и според нас – този ход от страна на Американската компания е сполучлив и достойно наследява предишните модели от тази серия.
Можете да видите промоция на модели от серията с подарък чанта и мишка до 21.11.2013 ТУК>>
КЛАВИАТУРА И ТЪЧПАД – Класическо изпълнение
Клавиатурата на HP ProBook 470 е напълно аналогична с наличните и при останалите модели от серията.
Налице отново са плоски и ниски бутони, ясно раздалечени един от друг с цел по-голямо удобство при работа и респективно – допускане на по-малко грешки при набиране на текст.
Характерно за НР, тук отново са запазени големите размери на ключовите бутони ( Caps Lock-a, Shift-овете, Enter-a, Backspace-a и пр. ). Напълно в реда на нещата, налична е и цифровата клавиатура ( NumPad ), която доста би улеснила работата на онези от нас, които често боравят с числа.
Бутоните реагират при доста лек натиск и имат сравнително кратък ход, но за сметка на това са по-шумни от очакваното. Особено ако пишете дълго време с сравнително по-тиха среда, постоянното леко тракане от бутоните може да стане дразнещо.
Другият минус, който си е характерен за НР и клавиатурите им като цяло е смаленият наполовина размер на две от стрелките ( тези за нагоре и надолу ), което определено би създало известен дискомфорт на свикналите да работят с тях.
Тъчпадът също не е претърпял никакви промени спрямо останалите модели от серията.
Разположен точно под SpaceBar-a, той има доста голям размер, който прави работата с него доста лека и удобна. За това допринася и пълната поддръжка на жестове, както и това, че бутоните тук са два и не са част от тъчпада, а са си физически отделени от него. Класическо разположение, което би зарадвало доста от потребителите.
Този път, макар и отново силно изнесен в ляво, тъчпада оставя достатъчно много място за лявата ни ръка ( благодарение на по-големият корпус на HP ProBook 470 ). Това е доста удобно, тъй като ако работите без мишка, не налага честото изключване на устройството, за да се избегнат грешки при случайното преминаване на ръката Ви върху него.
Като цяло – очаквано тук не откриваме нещо ново и иновативно. От НР са заложили на изпитана технология и разположение, които са се доказали във времето и макар да имат малко недостатъци, те не са в състояние да попречат на удоволствието от работата с HP ProBook 470 .
ДИСПЛЕЙ И ЗВУК – Представяне на ниво
При HP ProBook 470 е заложено на 17,3“ матов екран с резолюция HD+ 1600 х 900 и съотношение на страните 16:9. Определено използваната резолюция може да бъде наречена стандартна за този размер екрани, макар че според нас тук би могло да бъде заложено и на по-висока такава, с оглед на наличните параметри.
Но ако оставим това на страна – екрана е много удобен за продължителна работа, като за това основно помага матово му покритие. То прави екрана удачен при работа на открито и силно осветени помещения, а сравнително голямата резолюция ни осигурява и достатъчна работна площ.
По отношение на цветовете – отново няма никаква промяна спрямо стандартните такива за тази серия ( макар и да ни се искаше, да не е така ). Определено има какво още да се желае, макар че с лека корекция от страна на потребителя – те не изглеждат толкова бледи и посредствени.
Звукът определено е на ниво, макар да не е претърпял промени като разположение и мощност на говорителите. Намиращи се точно над клавиатурата, в зоната между двете панти колоните на HP ProBook 470 ни предоставят чист и доста силен звук. Дори и при значителното му увеличаване, не се забелязва кривене или пращане, за което значително спомага и контролният панел с опциите, които ни предлага.
Като за финал бихме казали, че макар и да ни се искаше да ни предложи повече, HP ProBook 470 в никакъв случай не ни разочарова и се представи на ниво по този параграф.
При HP ProBook 470 наличните портове не се различават като брой и разположение от стандарта, наложен за моделите от тази серия, а именно:
Разположението им също не е претърпяло някакви промени, като отново основно те са групирани от двете страни на модела с изключение на четеца за карти памет, разположен фронтално и силно изнесен в ляво.
От лявата страна на корпуса се намират двете USB 3.0, двата видео изхода ( VGA / HDMI ), LAN порта, както и буксата за захранване и изходите на охладителната система на HP ProBook 470 .
Респективно от дясно остават оптичното устройство, другите два USB порта и портовете за слушалки и микрофон.
Поради спецификата на отваряне на екрана на HP ProBook 470 – от задната страна на корпуса му няма никакви портове.
ТЕХНИЧЕСКИ ХАРАКТЕРИСТИКИ И ПРЕДСТАВЯНЕ – Чиста проба мощност
По отношение на техническите си показатели, HP ProBook 470 не се отличава абсолютно по нищо, от разглеждания по-рано от нас HP ProBook 450 и разполага със следните данни:
• Видео-карта: AMD MOBILITY™ Radeon® HD 8750M с 1GB DDR3 собствена памет
Като единствена разлика с гореспоменатия HP ProBook 450 бихме посочили само разликата в обема на видео-картата. Факт, който би оказал влияние по време на работата ни на даден етап и който се заехме в последствие да проверим.
Иначе отново имаме налична паметта с по-нисък волтаж – DDR3L, благодарение на която консумацията от нейна страна е по-малка и респективно – малко или много генерира по-дълъг живот на батерия ( нещо, за което ще си говорим в последствие ).
Заехме се и да видим, как ще се представи HP ProBook 470 по време на тестовете, които му бяхме намислили и за тази цел, започнахме с оценката на операционната система Windows 7 Professional за него ( Windows Experience Index ):
Абстрахирайки се от ниската оценка за хард-диска ( напълно очаквана ), останалите резултати са повече от добри, имайки в предвид наличните параметри. Разликите с HP ProBook 450 бяха минимални и в случая бихме ги отдали точно на разликата в паметта на двете видео-карти ( разликата в оценката бе 0.1 ).
Доколко това се бе отразило на производителността на HP ProBook 470 решихме да проверим и при следващият тест на бенчмарк програмата 3D Mark:
Че разлика с представянето на HP ProBook 450 имаше – това беше очевидно. Въпреки че тя си беше напълно в реда на нещата, имайки в предвид по-високата резолюция, на която бе проведен този тест. Това, което тук ни направи малко неприятно впечатление, бе факта, че не можехме да сменим резолюцията с 1366 х 768, тъй като тя отсъстваше в списъка с такива ( варианта бе да слезем на 1280 х 800, но това бе прекалено ниско ).
И макар че това са само числа, те достатъчно добре ни показаха, че макар и с видео с по-малко памет и по-висока и респективно – натоварваща резолюция, HP ProBook 470 няма намерение да отстъпи на по-малкия си брат.
И разбира се, ние се заехме да проверим точно това с последвалите тестове на игри и 3D програми.
Като за начало, решихме да започнем с няколко игри, първата от които бе Battlefield 3:
Имайки в предвид, че все пак това не е много лека игра, но вече и не много нова – заложихме на максималните нива на ефектите – Ultra и нормалната за HP ProBook 470 резолюция HD+ ( 1600 x 900 ).
Няма какво да се лъжем – при тези настройки изкарахме около 15-20 фрейма в секунда, което не беше задоволителен резултат и с оглед на това, че не можехме да коригираме резолюцията – свалихме нивото на ефектите до High. Там нещата се промениха и вече поддържахме около 28-31 фрейма в секунда, което си беше достатъчно, за да не насича играта и да можем да ѝ се насладим.
След това се насочихме към тест номер две и Dead Space 3:
Много пъти до сега сме хвалили играта и оптимизацията ѝ и тук определено пак ще го направим.
При максималните възможни нива на ефектите и HD+ резолюция играта буквално летеше, поддържайки 35-45 кадъра в секунда, което е повече от достатъчно, за да можем да трепем лошите с кеф, без да се притесняваме от насичане или забавяне.
Така стигнахме и до тест номер три – Lost Planet 3:
Определено и тук ще продължим със суперлативите за HP ProBook 470 и представянето му.
При максималните настройки – Very High в комбинация с HD+ резолюция постигнахме резултат в границите на 25-30 кадъра в секунда. И макар това да е на ръба на допустимото, играта е много добре оптимизирана и и това спомогна да и се насладим и извлечем максимума от нея, без да жертваме красивите ѝ ефекти.
Откъсвайки се именно от красотата на тази игра, достигнахме и до тест номер четири – StarCraft II – Heart Of The Swarm:
Каквото и да си говорим, на предните игри разлика между HP ProBook 470 и HP ProBook 450 – нямаше. Тук обаче тя се усети и като основен „виновник“ можем да посочим високата резолюция. Докато на предните тестовете играехме на High, за да постигнем резултати от около 25-35 кадъра в секунда, че и нагоре – тук това бе постижимо на Medium.
Определено играта си взе своето, но макар и на такива настройки – тя бе достатъчно красива и вървеше повече от добре.
Последния игрови тест проведохме на новия Tomb Raider:
Лично аз винаги съм бил фен на приключенията на кака Лара ( не тази от „Милион и едно желания“ ) и ако трябва да си избера любима игра от поредицата – то това ще е тази. Разбира се, това си има цена и убийствените ефекти и изисквания си взимат своето без да питат.
Колкото и да ми се искаше – горната част от нивата на ефектите останаха недостижими за HP ProBook 470 и за да закърпим положението в граници около 30-35 кадъра в секунда, се наложи да играем на High. Не че играта не беше достатъчно красива и приятна и на тези нива, но все пак имахме цели две нива отгоре – факт, който не е за подценяване.
При все, всички тези резултати обаче ни показаха доста ясно, че макар и бизнес ориентиран, HP ProBook 470 има достатъчно голям ресурс, за да се справи дори и с последно поколение игрови заглавия и то на никак не лоши нива.
Респективно, поиграхме си и малко с CAD / CAM и Adobe приложенията, където честно казано мислехме, че разликата в обема на видеото ще си проличи повече, но за наше щастие – това не се случи ( или ако е имало такава, то е била незабележима ).
Програмите работеха гладко, както и разглежданите и обработвани на тях чертежи, модели и фотографии. Нямаше и следа от забавяне или пък насичане по време на работата / обработката, така че според нас и по този параграф, HP ProBook 470 се справи повече от добре.
ТЕМПЕРАТУРА И ШУМ НА СИСТЕМАТА – Представяне в рамките на очакваното
Честно казано, тук имахме доста сериозни очаквания по отношение на представянето на HP ProBook 470 – най малкото, защото разполагаше с по голям корпус и респективно повече място за охлаждане на компоненти, спрямо 15,6“ му версия, която разглеждахме по-рано.
Както сами може да видите, очакванията ни на първо време се потвърдиха и поддържаните температури от HP ProBook 470 по време на спокойна работа бяха доста ниски – в границите на 35-38 градуса ( минималните от 28 градуса не можахме да повторим, затова за нормални взимаме горепосочените ).
Приятната изненада ( макар и очаквана ), дойде от максималните температури, които процесорът достигна когато бе натоварен почти на максимум , по време на интензивният гейминг от горните тестове. За разлика от 15,6“ си вариант, тук максималните температури бяха с около десетина градуса по ниски, достигайки до малко под 70 градуса. Определено можем да кажем, че тук факта, че HP ProBook 470 е 17“ модел и разполага с по-голям корпус ( макар и с идентично охлаждане ) – изигра роля.
Последва и замерване на температурите по самият корпус на тестваната бройка.
Започваме с клавиатурата, където по време на спокойна работа, температурите варираха от 24 градуса в най-дясната ѝ страна до 32 градуса в зоната над охладителните отвори. При натоварване, тези показания не се измениха кой знае колко, достигайки съответно 26 и 39 градуса. Крайно достатъчни като показания, за да не причиняват дискомфорт по време на работа с тях.
При арм рест-а и тъчпада, кой знае какви температурни разлики нямаше и от поддържани 26-30 градуса при спокойна работа, отчетохме покачване с 1-2 градуса при по-сериозно натоварване.
За финал оставихме изходите на охладителната система на HP ProBook 470 ,, където без да товарим кой знае колко бройката отчетохме 36-37 градуса, които обаче се покачиха до почти 55 градуса при интензивно натоварване.
И макар последните да изглеждат високи, те са с почти 20 градуса по-ниски от максималните поддържани температури на процесора, което е явен знак, че охладителната система на HP ProBook 470 работи повече от добре и спомага за приятната и комфортна работа с него.
По отношение на шума на системата нямаме какво да кажем. Относително тиха при ниско и средно натоварване, като вентилаторът е в състояние да бъде чут само когато се натовари сериозно и то ако сте в сравнително тиха среда. През станалото време HP ProBook 470 остава доста тих, което допълнително допринася за по-голямото удоволствие от работата с него.
БАТЕРИЯ – Добре оптимизирана
Принципно, когато говорехме за 15,6“ модел и неговата батерия ни бе ясно, че няма как да очакваме чудеса. И въпреки това – постигнахме много добри резултати, което ни наведе на мисълта, че и при HP ProBook 470 оптимизацията ще е на ниво, а резултатите – още повече.
Затова проведохме няколко теста, започвайки с пълно натоварване на машината при режим на работа High Performance. Без да се лишаваме от нищо така успяхме да изкараме малко над един час работа, което за 17,3“ модел с тези параметри е наистина много добър резултат.
Респективно, решихме да видим какво ще е времето на работа при същото натоварване, но режим на работа – Power Saver. Определено разликата се усети веднага, и този път таймерите спряха на малко под час и петдесет минути.
Но тъй като надали като сме на батерия ще „тормозим“ така HP ProBook 470 , решихме за финал да видим и при по-ниско натоварване какво ще се случи. Презаредихме, оставихме режима на работа на Power Saver и започнахме теста. Смеем да твърдим, че сега HP ProBook 470 определено ни поднесе приятна изненада, изкарвайки малко над три и половина часа, което е повече от добре, имайки предвид параметрите и размера на екрана му.
Определено, тези тестове ни доказаха, че оптимизацията на батерията тук също е на много високо ниво, което ни гарантира доста добри показатели за автономна работа.
Крайната ни оценка за HP ProBook 470 , въпреки минусите, които открихме при модела е много висока.
Безспорен е факта, че има какво още да се желае, за да можем да наречем този модел перфектен. Но дори и така – той ни дава почти всичко, което можем да очакваме от модел от тази серия и в този ценови клас.
Повишената сигурност, големият екран с HD+ резолюция, мощните параметри и двойният лиценз са само част от нещата, които правят работата с HP ProBook 470 истинско удоволствие – независимо дали вършим работа с 3D програми, гледаме филм или пък разпускаме с някоя игра.
Вижте всички лаптопи HP Probook
Вижте всички лаптопи HP
bravo za review-to, no bih posuvetval da slojite snimka na korpusa vmesto tekst, kogato pravite zamervaneto :
Pozdravi i projduljavaite vse taka!
Благодарим за съвета, Митко, ще го правим 🙂 Поздрави и най-добри пожелания,